**Dictatura iubirii**

*Elena Armenescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De vrei sau de nu vrei

Văzutele și nevăzutele toate

Încolțesc, răsar și cresc

Sub blândețea forței

Sub duioșia înfricoșării

Îndurătoare-neîndurătoare

Liniște neliniștită

Veșnic în alergare

Sacra putere a iubirii

Sub care toate se desăvârșesc

Dar dumnezeiesc!

Uneori parcă sunt

tumultul

memoriei exilate

din muguri în flori

cu ochiul florii văd în fine

cum lumina

din adâncul florii vine

aerul ne caută și

ne respiră

prin celeste-pământene grădini

vântul cosmic ne răsfiră

trecutele- viitoare iubiri

în jocul razei lui cu umbra

soarele ne dansează tandru

pe trupuri, pe gânduri

imperceptibil, perceptibil

amplu

contrariile se apropie, se depărtează

și iarăși seating

se sting

ca din nimic apoi se aprind

cum

nevăzutele și văzutele toate

încolțesc, răsar și cresc

sub sacra putere a iubirii

în care toate se desăvârșesc.

Viul

În puritate se alintă

Nemăsurat, măsurat

Patimă împătimită

Din începuturi plămădită.

Suntem ai Soarelui

Suntem fii ai Pământului

Unde o clipă

Opozițiile se suspendă

Și iarăși se infiripă

Pentru că

Toate nevăzutele și văzutele

Simt în adâncul lor

Cum încolțesc, răsar și cresc

Sub sacra putere a iubirii

În care toate se desăvârșesc

Minunat dar dumnezeiesc.

Timpul nu ne-ar atinge

Binecuvântată fii iubire!

m-aș întoarce și m-aș alătura

celor ce construiesc noul model

omenesc, neomenesc

cu tine, cu el.

Dictatura iubirii este posibilă

Oricând, oriunde

În lumea vizibilă, invizibilă...

Comunicarea

Tăcerea din miezul hohotului

Lumina

Triunghiul înțelepciunii

Izvoditorul razelor genunii

În care râde, râde nestăvilit

Ochiul

Pulsatoriu, aleatoriu

Tăinuit.

Destăinuit

Râde Cel ce Vede

Și cunoaște neîncetat

Cum se naște puritatea din păcat

Cum grandioasele splendori

Micul mare și marele mic

Nemanifestatul manifestat

Căutarea parcă își găsesc aflarea

Și cum

Deodată țâșnesc, se aruncă în mișcare

Mi întâi vgând și vis

Adorareapoi rug aprins de neaflare.

Nevăzutele și văzutele toate

Încolțesc, răsar, cresc și dispar

În văile abisale

Pe crestele mitocondriale

Sub blândețea forței

Sub duioșia îndurării

Sub care toate se desăvârșesc, în

Sacra putere a Iubirii